钦定古今图书集成/理学汇编/学行典/第199卷 > 陈元庆
## 钦定古今图书集成/理学汇编/学行典/第199卷 > 陈元庆

按《江宁县志》：“陈元庆，字允嘉，六岁失怙，母李氏勤女
工教育之。公性孝，母遘危疾者再，以身吁代授徒，奉
甘旨唯谨。举万历乙卯亚魁。丁巳丧偶，遂不娶。念母
老无以为养，乙丑就湘阴教谕，改滁阳。在滁日，适余
中丞集生被逮，过之，莫敢过问者。公奔赴慰藉，远送
焉。咸谓急难见石交也。癸酉转上高令。公曰：‘古不以
三公易一日之养。母年八十，独子依亲，非王制乎’？”乃
陈情不就，闻者为真孝廉云。